**Lietuvos Respublikos ambasada Airijoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS VASARIO MĖN. SUVESTINĖ**

2022-03-03

**AIRIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
|

|  |
| --- |
| Parodos, renginiai ir kt. verslo plėtrai ir eksportuotojams aktuali informacija  |

 |
|  |  |  |  |
| Lietuvos verslo plėtrai aktuali informacija |
|  | Vasario 1 d. paskelbta nauja Airijos Nacionalinė skaitmeninė strategija (Digital Ireland Framework), kuri susideda iš keturių pagrindinių komponentų, atitinkančių ES skaitmeninės transformacijos iki 2030 m. tikslus. Šios keturios sritys yra skaitmeninė verslo transformacija, skaitmeninių įgūdžių tobulinimas, skaitmeninės infrastruktūros plėtra ir viešųjų paslaugų skaitmeninimas | [gov.ie - (Online) Launch of ‘Harnessing Digital - The Digital Ireland Framework’ (www.gov.ie)](https://www.gov.ie/en/press-release/3a922-online-launch-of-harnessing-digital-the-digital-ireland-framework/) |  |
|  | Europos Komisija ką tik paskelbė savo plataus masto investicijų į mikroschemų gamybą ir šio sektoriaus mokslinius tyrimus bei plėtrą planą. Šis plataus užmojo pasiūlymas suteikia labai didelę galimybę visoms valstybėms narėms. Komisijos pasiūlyme siūloma didelė parama gamybos pajėgumų plėtrai ir mikroschemų moksliniams tyrimams bei plėtrai. Planuojama iki 2030 m. padvigubinti ES mikroschemų gamybos rinkos dalį, sutelkiant 43 milijardus eurų viešųjų ir privačių investicijų. Tai apima iniciatyvas pritraukti ir apmokyti kvalifikuotus darbuotojus, taip pat sukurti virtualią platformą, kurioje kaupiama informacija apie lustų dizainą. „Chips fund“ finansuotų start-up‘us ir mažas šio sektoriaus įmones. | [Ireland stands to gain from new EU policy on microchip production (irishtimes.com)](https://www.irishtimes.com/business/technology/ireland-stands-to-gain-from-new-eu-policy-on-microchip-production-1.4813619) |  |
|  | Centrinio statistikos ofiso duomenimis, per paskutinius tris praėjusių metų mėnesius statybų apimtys išaugo 6,2 proc., tačiau aktyvumas išlieka mažesnis nei prieš pandemiją. Centrinis bankas prognozuoja, kad šiais metais bus pastatyta apie 25 000 naujų būstų, o 2023 ir 2024 m. – atitinkamai 30 000 ir 35 000 vienetų. 35 000 yra maždaug apskaičiuotas paklausos lygis rinkoje, nors kai kurie teigia, kad jis yra didesnis. | [Construction output rises but remains below pre-pandemic levels (irishtimes.com)](https://www.irishtimes.com/business/construction/construction-output-rises-but-remains-below-pre-pandemic-levels-1.4816399) |  |
| Lietuvos turizmo sektoriui aktuali informacija |
|  | Vasario 24 d. „Ryanair“ pranešė, kad sustabdė skrydžius į Ukrainą ir iš jos mažiausiai 14 dienų po to, kai vietos valdžia per naktį uždarė oro erdvę civiliniams orlaiviams, Rusijai įsiveržus į vakarinę kaimynę sausuma, oru ir jūra. | [Ryanair suspends flights to Ukraine following Russian invasion (irishtimes.com)](https://www.irishtimes.com/business/transport-and-tourism/ryanair-suspends-flights-to-ukraine-following-russian-invasion-1.4811067) |  |
| Bendra ekonominė informacija |
|  | Europos Komisijos duomenimis, šiais metais Airijos ekonomika turėtų augti 5,5 proc., o infliacija – 4,6 proc., gerokai viršijanti euro zonos vidurkį. Pasak EK 2023 m. Airijos ekonomikos augimas tęsis, o bendrasis vidaus produktas (BVP) padidės 4,5 procento. Airijos vartotojų kainos taip pat ir toliau kils kitais metais – 2,5 proc. Komisija teigė, kad pirmosiomis metų savaitėmis galioję su Covid-19 susiję apribojimai greičiausiai pristabdė augimą pirmąjį ketvirtį, tačiau sparčiai atsigaunanti darbo rinka, laipsniškas didelių namų ūkių santaupų per vartojimą mažinimas ir gana palanki įmonių sektoriaus finansinė padėtis paskatintų tolesnį augimą. | [European Commission now expects Irish inflation to rise by 4.6% this year (irishtimes.com)](https://www.irishtimes.com/business/economy/european-commission-now-expects-irish-inflation-to-rise-by-4-6-this-year-1.4798763) |  |
|  | Infliacija visoje EBPO zonoje sausį išaugo iki aukščiausios per 31 metus – 7,2 procento, nuo 6,6 procento gruodį ir tik 1,6 procento prieš metus. Sparčiai didėjančios energijos kainos ir tiekimo grandinės sutrikimai, susiję su Covid-19, sukėlė didelį pragyvenimo išlaidų spaudimą daugumoje pasaulio šalių, vyriausybėms stengiantis apsaugoti skurdesnius namų ūkius nuo kylančių kainų. Naujausi EBPO duomenys taip pat pateikti dar prieš Rusijos invaziją į Ukrainą, kuri, kaip tikimasi, dar labiau slėgs ir taip aukštas energijos kainas. | [Inflation across OECD countries surges to 31-year high of 7.2% (irishtimes.com)](https://www.irishtimes.com/business/economy/inflation-across-oecd-countries-surges-to-31-year-high-of-7-2-1.4817454) |  |
|  | San Franciske įsikūrusi bendrovė „Okta“, sukūrusi populiarią tapatybės ir prieigos valdymo platformą, per ateinančius dvejus metus Dubline sukurs 200 darbo vietų. | [US tech company Okta to create 200 jobs in Dublin by 2024 (irishtimes.com)](https://www.irishtimes.com/business/technology/us-tech-company-okta-to-create-200-jobs-in-dublin-by-2024-1.4817441) |  |
|  | Dėl didelių pajamų mokesčio ir PVM įplaukų, susijusių su ekonomikos atsigavimu ir nuolatiniu užimtumo atsigavimu, vyriausybė vasario mėnesį sukūrė netikėtą beveik 1 mlrd. eurų biudžeto perteklių. Spartesnis, nei tikėtasi, vartotojų išlaidų ir užimtumo atsigavimas padidino vyriausybės mokesčių įplaukas ir padėjo sutvarkyti COVID nualintus viešuosius finansus. | [Government records surprise budget surplus of nearly €1bn in February (irishtimes.com)](https://www.irishtimes.com/business/economy/government-records-surprise-budget-surplus-of-nearly-1bn-in-february-1.4816650) |  |
|  | CRH, statybinių medžiagų milžinė, viena didžiausių Airijos įmonių, po invazijos į Ukrainą ir ekonominių sankcijų Rusijai, nusprendė pasitraukti iš Rusijos rinkos. | [CRH decides to quit Russian market (irishtimes.com)](https://www.irishtimes.com/business/manufacturing/crh-decides-to-quit-russian-market-1.4816854) |  |
|  | Remiantis Airijos CB šaltiniais, praėjusių metų rugsėjį Airijoje įsikūrę fondai turėjo beveik 13 milijardų eurų Rusijos akcijų ir obligacijų, kai Maskvos akcijų rinka pasiekė rekordinį aukštį. | [Russian assets in Irish funds plunge from €13bn peak as crisis mounts (irishtimes.com)](https://www.irishtimes.com/business/markets/russian-assets-in-irish-funds-plunge-from-13bn-peak-as-crisis-mounts-1.4815659) |  |
|  | Prekių ir paslaugų kainos Airijoje 2020 metais buvo 40 procentų didesnės už ES vidurkį ir nusileido tik Danijai, rodo nauji Centrinio statistikos ofiso duomenys. | [Republic’s prices 40% above EU average, CSO figures show (irishtimes.com)](https://www.irishtimes.com/news/ireland/irish-news/republic-s-prices-40-above-eu-average-cso-figures-show-1.4812137) |  |
|  | Prekių kainos Airijos gamybos sektoriuje sausį, palyginti su tuo pačiu praėjusių metų mėnesiu, iš viso padidėjo 3,5 procento, nors augimo tempas, palyginti su gruodžio mėn., sulėtėjo 1 procentu. Per metus maisto produktai pabrango 6,5 proc., žuvis ir žuvies produktai – 21,9 proc., pieno produktai – 30,9 proc., mediena ir medienos gaminiai - 24,1 proc., gumos ir plastiko gaminiai - 11,4 proc., pagrindinių metalų – 32,3 proc. | [Steep rises in cost of food and construction materials last month (irishtimes.com)](https://www.irishtimes.com/business/manufacturing/steep-rises-in-cost-of-food-and-construction-materials-last-month-1.4809034) |  |
|  | Nepaisant pandemijos sukeltų pasaulinės prekybos sutrikimų, Airijos prekių eksporto vertė pernai išaugo iki rekordinių 165 mlrd. Airijos eksportas į JK 2021 m. padidėjo 2 milijardais eurų arba 17 procentų, prekių importas iš JK sumažėjo beveik 2,4 milijardo eurų arba 13 procentų. | [Irish exports surge to a record €165bn in 2021 (irishtimes.com)](https://www.irishtimes.com/business/economy/irish-exports-surge-to-a-record-165bn-in-2021-1.4802937) |  |
| Kita ekonominiam bendradarbiavimui aktuali informacija |
|  |  |  |  |

*Parengė: Ieva Nurminen, LR ambasada Airijoje*